Diari Oficial de la Generalitat Valenciana


Sumari del DOGV 2009, del 23-04-1993 (1993/827718)

RESOLUCIÓ de 19 de febrer de 1993, de la Comissió Territorial d'Urbanisme, per la qual fa pública l'aprovació definitiva de la modificació puntual de les normes subsidiàries d'Alcalalí relativa a la modificació de l'amplària de vials en l'àmbit del pla parcial Benarrosa-Gardens; aquesta reducció se circumscriu als vials dibuixats i acotats en el plànol que hi ha en l'expedient aprovat per l'ajuntament en ple en la sessió de 13 d'octubre de 1992.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2009

Data del DOGV
:   23-04-1993

Secció del DOGV
:   ALTRES DISPOSICIONS

Número del document
:   1993/827718


Data del document
:   19-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1993, de la Comissió Territorial d'Urbanisme, per la qual fa pública l'aprovació definitiva de la modificació puntual de les normes subsidiàries d'Alcalalí relativa a la modificació de l'amplària de vials en l'àmbit del pla parcial Benarrosa-Gardens; aquesta reducció se circumscriu als vials dibuixats i acotats en el plànol que hi ha en l'expedient aprovat per l'ajuntament en ple en la sessió de 13 d'octubre de 1992.  
La Comissió Territorial d'Urbanisme, en la sessió del 19 de febrer de 1993, a la vista de l'expedient de referència i basant-se en aquests:  
Antecedents de fet  
Primer  
L'ajuntament, en la sessió plenària de 30 de juliol de 1992, en va acordar l'aprovació provisional, després d'haver complit els tràmits d'aprovació inicial i exposició pública mitjançant anuncis apareguts en el Butlletí Oficial de la Província i en un dels diaris de més difusió provincial.  
Segon  
La documentació la integren una memòria justificativa i un plànol de la modificació.  
Tercer  
La finalitat de la modificació és la reducció en un metre de l'ample de determinats vials en l'àmbit del pla parcial Benarrosa-Gardens, respecte dels previstos en les normes subsidiàries, amb la finalitat d'evitar problemes derivats de l'existència d'habitatges, cosa que comportaria possibles demolicions, reconstruccions de closos, deixar edificacions fora d'ordenació, etc. Es proposa en compensació la cessió d'una superfície de sòl equivalent a la minvada en vials, la destinació de la qual serà per a serveis públics.  
Quart  
La Conmissió Territorial d'Urbanisme, en la sessió del 16 d'octubre de 1992, va acordar suspendre l'aprovació de la modificació proposada «fins que es quantifique la superfície de vials reduïda i es preveja la parcel·la de serveis equivalent i se sol·licite un informe a la Conselleria de Medi Ambient en relació amb l'assagador que travessa l'àmbit de l'esmentat pla parcial».  
Cinqué  
El dia 11 de desembre de 1992, el Director Territorial de Medi Ambient tramet un informe tècnic favorable relacionat amb l'assagador.  
Sisé  
L'Ajuntament, amb data 12 de novembre de 1992, tramet la documentació aprovada en ple amb l'objectiu d'esmenar les deficiències observades.  
Consideracions tècnico- jurídiques  
Primera  
La tramitació s'estima correcta d'acord amb el que estableix l'article 114 per remissió del 128.1 del text refós de 1992 i els articles 125 i 127 a 130 de Reglament de Planejament, per remissió del 151.2 del mateix text legal.  
Segona  
La documentació es considera completa de conformitat amb l'article 80.2 del text refós de 1992 i amb el 97 del Reglament de Planejament.  
Tercera  
La proposta es considera tècnicament admissible, una vegada esmenades les deficiències observades al seu moment, atès que en l'expedient queda demostrat que no es produeix augment d'edificabilitat que requeresca més previsió d'espais lliures. Així mateix, no té com a finalitat una diferent zonificació o ús urbanístic de zones verdes previstes pel pla. Les alteracions de les determinacions establertes en el planejament cal enquadrar-les en et supòsit establert en l'article 26.5 del text refós de 1992, i en l'article 154.4 del Reglament de Planejament.  
Quarta  
La Comissió Territorial d'Urbanisme és competent para l'adopció del present acorda en virtut del que disposa l'article 118, per remissió de l'article 128, del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 5 i 15.10 del Reglament dels Organs Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables acordà: aprovar definitivament la modificació puntual de les normes subsidiàries d'Alcalalí relativa a modificació de l'amplària de vials en l?àmbit del pla parcial Benarrosa-Gardens; aquesta reducció se circumscriu als vials dibuixats i acotats en el plànol que hi ha en l?expedient aprovat per l'ajuntament en ple en la sessió de 13 d'octubre de 1992.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 19 de febrer de 1993.- El President de la Comissió Territorial d'Urbanisme: Gerardo- Roger Fernández Fernández.